: समर्पण की भावना से समाजसेवा में योगदान दें पत्रकार — प्रो. धूमल : बिलासपुर : हिमाचल प्रदेश के मुख्यमन्त्री प्रो. प्रेम कुमार धूमल ने पत्रकार वर्ग से आह्वान किया है कि वे समाज सेवा के लिए समर्पित होकर अपना योगदान दें। उन्होंने कहा कि प्रदेश सरकार सदैव पत्रकारों के कल्याण के लिए समर्पित रही है और उनके कार्य निष्पादन को सुगम बनाने के लिए अनेकों सुविधाएं एवं प्रोत्साहन दिए जा रहे हैं। मुख्यमन्त्री ने कल बिलासपुर में हिमाचल प्रदेश पत्रकार परिषद् के राज्य स्तरीय सम्मेलन में अपने अध्यक्षीय सम्बोधन में यह बात कही।